Ildsjæle i landsbyerne Lyngså, Præstbro og Voerså sætter nu fokus på genoplivning. Som en del af projektet "Parat til Hjertestart" vil de undervise borgerne i hjerte-lunge-redning. Blandt initiativtagerne er Lyngså Borgerforening, Hyggeklubben for Voerså og omegn, Voerså Borgerforening, Præstbro Gymnastik- og Borgerforening samt Voerså Idrætsklub. De gratis genoplivningskurser afvikles i "Værestedet" i Lyngså den 22. oktober, og i klubhusene i Præstbro den 23. samt i Voerså den 24. oktober. Er man forhindret i at deltage i sin egen by, kan man bare møde op og benytte tilbuddet i en af de andre byer. Enkeltpersoner såvel som klubber og foreninger kan tilmelde sig. En række virksomheder har allerede meldt sig til kurset. Projektet er et samarbejde mellem Hjerteforeningen, Trygfonden, Region Nordjylland og Frederikshavn Kommune.

Opsummering:
Lyngså, Præstbro og Voerså går sammen og underviser borgerne i genoplivning.